CONVOCATÒRIA PREMI A L'EXCEL·LÈNCIA DOCENT 2013/2014 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3141)
  + [Valencià](/va/acuerdo/3141)






Selector de idioma

Leer

* [Español](/es/acuerdo/3141)
* [Valencià](/va/acuerdo/3141)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PREMI A L'EXCEL·LÈNCIA DOCENT 2013/2014[Butlletí Oficial Universitat d'Alacant](/ca/Publicacion)
=============================================================================================================

Secretaria General

Butlletí Oficial Universitat d'Alacant





CONVOCATÒRIA PREMI A L'EXCEL·LÈNCIA DOCENT 2013/2014

Data d'aprovació
:   01/12/2014

Data de publicació
:   19/02/2015

Òrgan competent
:   Consell Social

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3141.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3141)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3141)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PREMI A L'EXCEL·LÈNCIA DOCENT 2013/2014&url=https://www.boua.ua.es/va/acuerdo/3141)

**Títol:** CONVOCATÒRIA PREMI A L'EXCEL·LÈNCIA DOCENT 2013/2014

**Secció:** CONVOCATÒRIES I CONCURSOS

**Òrgan:** Consell Social

**Data d'aprovació:** dilluns, 1 de desembre de 2014

UNIVERSITAT D'ALACANT

CONSELL SOCIAL

PREMI A L'EXCEL·LÈNCIA DOCENT 2013/2014

El Consell Social de la Universitat d'Alacant, en virtut de les atribucions conferides en l'art. 4, x) de la llei 2/2003, 28 de gener, de la General itat de Consells Socials de les Universitats Públiques Valencianes i en el marc del conveni de col·laboració entre la Conselleria d'Educació i la UA de data 7 d'abril de 2014, va acordar, en sessió de la Comissió Permanent de Relacions amb la societat amb data 5 de novembre de 2014, convocar nova edició de Premis a l'Excel·lència Docent amb els següents

OBJECTIUS:

* Promoure l'Excel·lència en la docència universitària reconeixent el treball del professorat de la Universitat d'Alacant que haja destacat per la seua dedicació a les tasques i activitats docents, de forma continuada, al llarg de la seua trajectòria professional.

* Estimular la implantació d'una cultura de qualitat en els processos de formació en Educació Superior mitjançant el reconeixement de mèrits del professorat candidat.

* Premiar públicament l'excel·lència en l'exercici continuat de la funció docent mitjançant el reconeixement i recompensa a aquells currículums professionals de qualitat.

BASES:

I.- Candidatures i terminis de presentació.

1. Podrà presentar la seua candidatura qualsevol membre del personal docent i investigador de la Universitat d'Alacant que complisca els requisits següents:

a) Vinculació permanent a la Universitat d'Alacant prestant serveis a temps complet.

b) Activitat docent universitària mínima de 10 anys.

c) Haver impartit tota la càrrega docent assignada en el POI en els cursos acadèmics 2012-13 i 2013-14.

2. El professorat de la UA que estiga interessat a participar en aquesta convocatòria haurà de remetre al Consell Social el formulari de sol·licitud

([ANNEX I](file:///C:/Users/30983457P/AppData/Local/Temp/PREMIOS%20EXCELENCIA%20DOCENTE%20ANEXO%20I%20SOLICITUD_tradu%25EFt.doc))

que, una vegada emplenat i signat, es presentarà en el Registre General de la Universitat d'Alacant acompanyat de la documentació següent:

a) Curriculum vitae

([ANNEX II](file:///C:/Users/71967161N/AppData/Local/Temp/PREMIOS%20EXCELENCIA%20DOCENTE%20ANEXO%20II%20CURRICULUM_tradu%25EFt.doc)).

b) Memòria redactada pel candidat, que no podrà tenir una extensió superior a 6 pàgines)

([ANNEX III](file:///C:/Users/02389454Y/AppData/Local/Temp/PREMIOS%20EXCELENCIA%20DOCENTE%20ANEXO%20III%20MEMORIA_tradu%25EFt.doc))

en la qual s'arreplegue:

- Un informe personal sobre l'ensenyament universitari desenvolupat en el qual es ressalten els aspectes principals de la seua activitat amb indicació dels mètodes i accions educatives utilitzades i els motius que van dur a posar-los en pràctica així com els èxits acadèmics obtinguts amb aquests.

- Principals aportacions del professor/a a l'activitat docent.

3. El termini de presentació de les sol·licituds serà de quinze dies hàbils a partir de la publicació d'aquesta convocatòria en el BOUA.

II.- Premis:

* Es concediran un màxim de 7 premis, un per cada Facultat i un per a l'Escola Politècnica Superior.
* Cada premi estarà dotat amb 3.000 € i diploma de reconeixement.
* No es podrà concedir més d'un premi al professorat d'una mateixa Facultat o a l'Escola Politècnica Superior.
* La decisió del Jurat serà inapel·lable i el Consell Social de la Universitat d'Alacant comunicarà als premiats la resolució adoptada, sense perjudici que la faça pública pels mitjans que considere oportuns.
* El lliurament de premis es durà a terme pel president del Consell Social de la Universitat d'Alacant, en acte públic, mitjançant la concessió i lliurament d'un diploma de reconeixement a l'excel·lència docent.
* Els docents premiats hauran de presentar un assaig sobre aquells aspectes rellevants i situacions destacades de la seua activitat i experiència docent per a ser publicat en la memòria del Consell Social. Aquest assaig elaborat expressament inclourà totes les contribucions, i d’aquesta forma transmetrà la trajectòria i experiència docent del professorat a la comunitat universitària.

III.- Jurat, nomenament i composició.

Les sol·licituds presentades i admeses seran avaluades per un Jurat presidit pel president del Consell Social, en el qual actuaran com a vocals:

* La Secretària General de la UA (per delegació del Rector).
* El president de la Comissió de Relacions amb la Societat del Consell Social de la Universitat d'Alacant.
* El president de la Comissió d'Assumptes Acadèmics del Consell Social de la Universitat d'Alacant.
* El vicerector d'Ordenació Acadèmica i Professorat de la UA.
* La vicerectora d'Estudis, Formació i Qualitat de la UA.
* Un representant a proposta de la General itat Valenciana .
* Les deganes i els degans de les Facultats de la UA.
* El director de l'Escola Politècnica Superior de la UA
* El vocal del Consell Social, triat en representació dels estudiants pel Consell de Govern de la UA.
* El secretari del Consell Social actuarà com a secretari del Jurat.

El president i els vocals del Jurat tindran veu i vot en les deliberacions. El vot del president es considerarà un vot de qualitat a l'efecte de resoldre's possibles empats en votacions que no s'hagueren desenvolupat de forma secreta.

Cadascun dels membres del Jurat subscriurà un compromís de confidencialitat sobre el material que utilitze en la seua avaluació.

IV.- .- Criteris de concessió:

Per a l'avaluació i resolució dels premis s'aplicaran els criteris i barem següents:

a) Docència impartida en els cursos acadèmics de 2003-04 a 2013-14.

b) Valoració obtinguda en les enquestes docents de les assignatures impartides en els cursos acadèmics de 2003-04 a 2013-14.

c) Publicacions i materials docents publicats en els cursos acadèmics de 2003-04 a 2013-2014.

d) Participació en xarxes d'innovació educativa, programes d'acció tutorial, comissions de grau/màster i avaluació de titulacions en els cursos acadèmics de 2003-04 a 2013-14.

e) Altres mèrits.

Aquests criteris no tindran caràcter exhaustiu ni excloent; açò no obstant, el Jurat establirà un barem que permeta, dins d'aquells, avaluar les candidatures de forma objectiva.

Una vegada baremades les sol·licituds es prioritzaran per centre i puntuació obtinguda, de tal forma que resultarà premiada la sol·licitud millor valorada per a cada centre, sempre que haja obtingut una puntuació igual o superior a 6 punts sobre 10.

El Jurat, després de l'estudi, comprovació i valoració de les candidatures, remetrà al Consell Social la proposta de concessió dels premis. La resolució de concessió correspon al president del Consell Social de la Universitat d'Alacant.

De cadascuna de les propostes haurà de deixar-se constància en les actes del Jurat d'un breu currículum i dels mèrits presos en consideració.

V.- Acceptació de les bases

La participació en aquest concurs suposa la total acceptació de les bases, que podran ser interpretades per la comissió en aquells aspectes que no s’hi hagen previst.

VI.- Marc pressupostari

La dotació màxima per a aquesta convocatòria, que és de 21.000€, es troba consignada en el capítol 2 de despeses corrents finalistes del pressupost del Consell Social.

VII.- Condicions addicionals per a la participació.

Els docents que sol·liciten participar en aquesta convocatòria accepten que en el cas de ser premiats no podran participar en futures convocatòries de noves edicions d'aquests premis.

Els docents que participen en aquesta convocatòria hauran d'autoritzar expressament la Universitat d'Alacant perquè facilite als membres del Jurat tota la informació de què dispose sobre la seua activitat docent.

Els docents que participen en aquesta convocatòria col·laboraran en el subministrament de tota aquella documentació addicional que sol·licite el Jurat, així com en l'aportació de qualsevol document justificatiu que els siga requerit pel Jurat.

Alacant, 1 de desembre de 2014

El President del Consell Social

Fdo. Francisco Gómez Andreu





[Carretera Sant Vicent del Raspeig s/n  
03118 Sant Vicent del Raspeig - Alacant  
 Tel. 55 931 4966 - Fax 17 293 8255](https://www.google.es/maps/@31.545471,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12493&trk=tyah&trkInfo=tarId%6F2249718638824%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)